
HOGSKOLEN
I NARVIK




MØTEBOK 

HØGSKOLESTYRET
Møte 4/2006 – 13. september 2006

Til stede:

Edel Storelvmo




Ola Slagstad

Håkon With Andersen

Torunn Hamran (fra kl. 1030 - 1515)
Gunnhill Andreassen 
Per Åge Ljunggren

Eva Opshaug Teigen



Bjørn Steinsvik 




Jørn Bergvill 

Lene Karin Wiberg

Torkild Sivertsen

Fra administrasjonen:

Direktør Sverre Mogstad

Studiesjef Kjetil Kvalsvik

Forfall: 

 

Observatører:

SAKSLISTE 

SAK 48/06
GODKJENNING AV REFERAT, INNKALLING OG SAKSLISTE

SAK 49/06
RESTANSELISTE     

SAK 50/06
LEDELSESMODELL VED HIN

SAK 51/06
HiN PÅ VEI MOT 2010  

SAK 52/06
FULLMAKT TIL LOKALE LØNNSFORHANDLINGER

SAK 53/06
ANSETTELSESSAKER TIL STYRET

SAK 54/06
ORGANISERING AV FOU-VIRKSOMHETEN
                       

SAK 55/06
SYKEPLEIERUTDANNINGA OG AKKREDITERING 2007:

STATUS OG PLAN

SAK 56/06
UTLYSNING AV PROFESSORAT VED IHSV – BACHELOR I 
SYKEPLEIE
SAK 57/06
ANSETTELSER I STILLINGER VED VIDEREUTDANNINGENE I 
RUSFAG 

SAK 58/06
TILSETTING I PROFESSORAT I ROMTEKNOLOGI 

SAK 59/06
RETILSETTING AV FØRSTEAMANUENSIS/FØRSTELEKTOR/ 
                        HØGSKOLELEKTOR I ROMTEKNOLOGI 

SAK 60/06
OPPNEVNING AV NEMND FOR VURDERING AV ”SKIKKETHET”

SAK 61/06
ENDRING AV MØTEPLAN HØST 2006 OG MØTEPLAN VÅR 2007 
                        

SAK 62/06
ORIENTERINGSSAKER

62.1/06 Effektiviseringsutvalget 

62.2/06 Fleksible og desentraliserte utdanningstilbud 

62.3/06 Studenttallene 

62.4/06 Budsjettprosessen  

62.5/06 Prosess med Norut-Gruppen, Norut-Teknologi og Nordland fylkeskommune
62.6/06 Referat fra informasjonsmøte med tjenestemannsorganisasjonene 30.8.06

SAK 63/06 EVENTUELT

EVALUERING AV STYREMØTET  - runde rundt bordet

SAK 48/06
GODKJENNING AV REFERAT, INNKALLING OG SAKSLISTE

Innkalling og sakliste ble godkjent

SAK 49/06
RESTANSELISTE     

Restansesakene ble tatt til etterretning

SAK 50/06
LEDELSESMODELL VED HIN

1. Høgskolen i Narvik velger å innføre enhetlig ledelse fra og med 01.08.07, med rektor ansatt på åremål. 
- 9 stemte for alternativ A enhetlig ledelse, 2 stemte for alternativ B todelt ledelse.
Enstemmig vedtak:


2.
Styret ved høgskolen i Narvik skal være i henhold til lovens normalmodell, med 11 representanter og ekstern styreleder utpekt av departementet.  

Prorektor ansettes på åremål

Høgskoledirektør ansettes på åremål for en periode på 6 år, med mulighet til forlengelse i 6 år.
3. Styret vil på bakgrunn av denne beslutningen oppfordre ledelsen til raskt å følge opp: 
· For høgskoledirektør iverksettes rekrutteringsprosessen straks, inkl. utlysning med utgangspunkt i vedlagte stillingsbeskrivelse og utlysningstekst og diskusjonen i styret.
· Stillingsbeskrivelser/kravspesifikasjon og utlysningstekst for rektor og prorektorstillingene legges fram for styret på neste styremøte i oktober.

SAK 51/06
HiN PÅ VEI MOT 2010  

Enstemmig vedtak:
1. ”HiN mot 2010” skal være rammen for HiNs arbeid med å nå målene i Strategisk Plan 2007-2010. Denne rammen skal være et verktøy for kommunikasjon, prioritering og rapportering. Styret ber om jevnlig rapportering av framdrift – minimum annet hvert styremøte.

2. Styret ber ledelsen i særlig grad bruke ”HiN mot 2010” aktivt  i den interne kommunikasjonen.

3. Direktøren får ansvar for å gjøre ”HiN mot 2010” mer fullstendig enn den skissen som er presentert i denne saken. Etter styrets vedtak av Strategisk Plan 2007-2010 skal prosjekt og tiltak i ”HiN mot 2010” settes inn i en tidsplan.

SAK 52/06
FULLMAKT TIL LOKALE LØNNSFORHANDLINGER

Enstemmig vedtak:
1. Høgskolestyret gir direktør fullmakt til å nedsette forhandlingsdelegasjon.

2. Høgskolestyret gir forhandlingsdelegasjonen fullmakt til å gjennomføre lokale lønnsforhandlinger, både årlige forhandlinger (2.3.3) og forhandlinger på særskilt grunnlag (2.3.4), i henhold til de sentrale føringer og føringer som følger av lokal lønnspolitikk ved høgskolen.

3. 2.3.3 forhandlingene for 2006 må føres innenfor den økonomiske rammen som er avsatt sentralt til Høgskolen i Narvik.

4. Dersom det foreligger lønnskrav fra høgskoledirektør eller rektor, nedsettes det en særskilt forhandlingsdelegasjon som består av to eksterne styremedlemmer, Håkon With Andersen og Gunnhill Andreassen. Personal- og økonomisjef er sekretær for denne forhandlingsdelegasjonen. 

SAK 53/06
ANSETTELSESSAKER TIL STYRET

Enstemmig vedtak:

1. Tilsettinger i eksisterende stillinger delegeres til direktør, i samråd med rektor med de unntak som bestemmes i universitets- og høgskoleloven. Fra 01.08.2007 overføres denne delegasjonen til ansatt rektor.
2. Økning i antall stillinger skal behandles av høgskolestyret, fortrinnsvis under budsjettbehandlingen, eventuelt som del av en sak knyttet til økning av aktivitet

3. Styret holdes orientert om stillingsporteføljen.

SAK 54/06
ORGANISERING AV FOU-VIRKSOMHETEN
  

Enstemmig vedtak:

1. FoU-rådet endrer navn til FoU-utvalget og skal være pådriver for HiNs FOU virksomhet. Utvalget skal bestå av seks medlemmer. Rektor oppnevner en representant fra hvert institutt med personlig vara etter forslag fra ledergruppen og en representant med personlig vara fra dr.gradskandidatene etter forslag fra dem selv. Minst to av medlemmene skal minst ha førstestillingskompetanse. Prorektor er medlem av utvalget. Leder av ekstern virksomhet og en student oppnevnt av studentparlamentet deltar med tale og forslagsrett. Rektor oppnevner leder og nestleder av utvalget. Sammensetning og mandat gjennomgås etter at enhetlig ledelse er innført. 
2. Utvalgets funksjonstid settes til tre år. 
3. Dr. gradsutvalget sammensetning økes til fire medlemmer – ett fra hvert av de fire instituttene. Hvert medlem skal ha personlig vara fra samme institutt som hovedmedlemmet. Medlemmene bør fortrinnsvis inneha professorkompetanse og erfaring som veileder for dr.gradskandidater. Dersom en person med professorkompetanse ikke er tilgjengelig, kan det åpnes for at en person som selv har gjennomført dr.gradsstudium og innehar førsteamanuensis-stilling ved HiN inngår i utvalget. Funksjonstiden settes til 4 år, men for kontinuitetens skyld må det unngås at alle medlemmene skiftes ut samtidig. De respektive instituttlederne oppnevner medlem med vara til utvalget fra sitt institutt. Utvalget konstituerer seg selv og velger leder. FoU-koordinator stilles til rådighet som sekretær for utvalget i nødvendig utstrekning.
4. Oppgaver og ansvarsforhold for dr.gradsutvalget, FoU-utvalget og de øvrige instanser i HiNs FoU-organisering gjennomgås, oppdateres og koordineres.
5. De øvrige forslag i høringsnotatet følges opp i praksis.

SAK 55/06
SYKEPLEIERUTDANNINGA OG AKKREDITERING 2007:

STATUS OG PLAN

Enstemmig vedtak:
1. Styret understreker nødvendigheten av at HiN prioriterer arbeidet med å innfri NOKUTs krav til sykepleierutdanningen. Styret ønsker fortløpende rapportering om fremdriften og ber om å få lagt frem saker for seg, dersom det blir behov for å avklare valg av tiltak.
2. Styret ber om at det lyses ut en stipendiatstilling tilknyttet IHSV med delvis ekstern finansiering så snart hele finansieringen er avklart
SAK 56/06
UTLYSNING AV PROFESSORAT VED IHSV – BACHELOR I 
SYKEPLEIE
Enstemmig vedtak:
Institutt for helse- og sykepleievitenskap gis adgang til å lyse ut og ansette i en stilling som professor i sykepleievitenskap/helsefag ved Bachelor i sykepleie.

Betenkning og annonsetekst til professorat i sykepleievitenskap/helsefag godkjennes.
SAK 57/06
ANSETTELSER I STILLINGER VED VIDEREUTDANNINGENE I 
RUSFAG 

Enstemmig vedtak:

1. Institutt for helse- og sykepleievitenskap gis adgang til å lyse ut og ansette i en stilling som førsteamanuensis/førstelektor/høgskolelektor ved videreutdanningene i rusfag.

2. Dersom sakkyndig utvalg finner dem kvalifisert til ansettelse som førsteamanuensis/førstelektor/høgskolelektor innen rusfag, omgjøres årsengasjement til treårig engasjement i 20% stilling for:
Øystein Gravrok
(engasjert fra 01.08.04) 

Marit Andreassen
(engasjert fra 01.08.04)

Terje Myller

(engasjert fra 01.08.06)

Varighet fra 01.08.06.

SAK 58/06
TILSETTING I PROFESSORAT I ROMTEKNOLOGI 

Enstemmig vedtak:

Per Johan Nicklasson tilsettes som professor på kvalifiseringsvilkår. Kvalifiseringsperioden er 2 år, med tillegg for vurderingsperiode.

SAK 59/06
RETILSETTING AV FØRSTEAMANUENSIS/FØRSTELEKTOR/ 
                        HØGSKOLELEKTOR I ROMTEKNOLOGI 

Enstemmig vedtak:

IDER kan lyse ut, og det kan tilsettes i, stilling som førsteamanuensis/ førstelektor/ høgskolelektor i romteknologi.
SAK 60/06
OPPNEVNING AV NEMND FOR VURDERING AV ”SKIKKETHET”

Enstemmig vedtak:

Saken utsettes til neste styremøte.
SAK 61/06
ENDRING AV MØTEPLAN HØST 2006 OG MØTEPLAN VÅR 2007 
  
Enstemmig vedtak:

1. Styremøtene 29. november og 20. desember 2006 utgår og erstattes med et todagersmøte 7. og 8. desember. Hovedsaker er da ny strategisk plan, budsjettforslag 2008 og budsjettfordeling 2007

2. Møtekalender for våren 2007 blir:

· 28. februar 2007 (budsjettdokument, årsregnskap2006 og ny budsjettmodell)

· 18. april 2007

· 6. juni 2007 (3-5 årsplaner)
SAK 62/06
ORIENTERINGSSAKER

Orienteringssakene tas til orientering

SAK 63/06 EVENTUELT

Ingen saker til eventuelt
EVALUERING AV STYREMØTET  - runde rundt bordet

Møtets varighet: 
13. september 2006 kl 09.00 – kl 15.45
Neste styremøte: 
torsdag 26. oktober 2006 kl 09.00 

Narvik, 13. september 2006

Sverre Mogstad

direktør 

